Lav et referat af nedenstående tekst:

Tekst:
Det kommer til at koste en bilist fra Hirtshals-området dyrt, at han tilsyneladende har været tonedøv overfor ordensmagten de seneste år. Mandag blev han nemlig standset af Nordjyllands Politi, da han kom kørende ad Skovvejen i Hirtshals - og det selv om han for to år siden fik frakendt kørekortet på grund af spirituskørsel. Og det var anden gang inden for det seneste år, at bilisten havde sat sig i førersædet i en bil trods det, at han ikke har noget kørekort. I første omgang slap bilisten mandag med en sigtelse for igen at have kørt uden kørekort, men da politiet bare fem minutter senere så, at han igen kørte bilen, så greb politiet igen ind. Og denne gang mere håndgribeligt. Bilisten fik nemlig konfiskeret bilen og kan nu se frem til flere sigtelser for overtrædelse af færdselsloven.

Referat:
En bilist fra Hirtshals-området har netop mistet sin bil, der nu er konfiskeret af Nordjyllands Politi, men man kan ikke påstå, at bilisten ikke var advaret.